-
ວ.ກ.ອອນໄລ - ໂດຍຕອບສະໜອງຕາມຄຳເຊີນຂອງທ່ານເຈືອງເຕິນຊາງ ປະທານປະເທດແຫ່ງ ສສ ຫວຽດນາມ, ປະທານາທິບໍດີ ແຫ່ງ ສາທາລະນະລັດ ປະຊາຊົນ ບັງກລາເທດ ທ່ານອັບດູນ ຮາມິດ ແລະ ພັນລະຍາ ໄດ້ມາຢ້ຽມຢາມປະເທດຫວຽດນາມຢ່າງເປັນທາງການ ແຕ່ວັນທີ 9 ຫາ 13 ສິງຫາ 2015.
-
ວ.ກ.ອອນໄລ - ໂດຍປະຕິບັດຄວາມຕົກລົງລະຫວ່າງສອງລັດຖະບານ ຫວຽດນາມ ໄທ ແລະ ຕອບສະໜອງຕາມຄຳເຊີນຂອງທ່ານນາຍົກລັດຖະມົນຕີ ປຣະຍຸດ ຈັນໂອຊາ, ວັນທີ 23 ກໍລະກົດ 2015, ທ່ານນາຍົກລັດຖະມົນຕີ ຫງວຽນເຕິນຢຸງ ໄດ້ນຳຄະນະຜູ້ແທນຫວຽດນາມ ໄປຢ້ຽມຢາມ ລາຊະອານາຈັກໄທ ແລະ ພ້ອມກັບທ່ານນາຍົກລັດຖະມົນຕີ ປຣະຍຸດ ຈັນໂອຊາ ເປັນປະທານການປະຊຸມຄະນະລັດຖະມົນຕີຮ່ວມ ຫວຽດນາມ - ໄທ ຄັ້ງທີ່ສາມ.
-
ວ.ກ.ອອນໄລ - ຕອນເຊົ້າຂອງວັນທີ 18 ສິງຫາ 2015, ຢູ່ທີ່ນະຄອນຫຼວງຮ່າໂນ້ຍ, ໄດ້ຈັດພິທີມິດຕິງສະເຫຼີມສະຫຼອງ ວັນມູນເຊື້ອຂອງຕຳຫຼວດປະຊາຊົນຫວຽດນາມ ຄົບຮອບ 70 ປີ (19 ສິງຫາ 1945 – 19 ສິງຫາ 2015), ວັນບຸນທົ່ວປວງຊົນປົກປັກຮັກສາຄວາມສະຫງົບແຫ່ງຊາດ ຄົບຮອບ 10 ປີ (19 ສິງຫາ 2005 – 19 ສິງຫາ 2015) ແລະ ປະດັບຫຼຽນໄຊດາວຄຳ ຄັ້ງທີສີ່ ໃຫ້ແກ່ກຳລັງຕຳຫຼວດປະຊາຊົນ.
-
ວ.ກ - ປີ 1995, ຫວຽດນາມກາຍເປັນສະມາຊິກທີເຈັດ ຂອງສະມາຄົມປະຊາຊາດແຫ່ງອາຊີຕາເວັນອອກສຽງໃຕ້ (ອາຊຽນ - ASEAN) ຢ່າງເປັນທາງການ. ນັບແຕ່ເວລານັ້ນມາຮອດປະຈຸປັນນີ້, ຫວຽດນາມໄດ້ມີສ່ວນປະກອບອັນຕັ້ງໜ້າ ໃນການຮັກສາຄວາມສາມັກຄີພາຍໃນອາຊຽນ, ເພີ່ມທະວີການຮ່ວມມືລະຫວ່າງບັນດາປະເທດສະມາຊິກ ກໍ່ຄື ລະຫວ່າງອາຊຽນ ກັບບັນດາຄູ່ຮ່ວມມືພາຍນອອກ ເພື່ອການພັດທະນາ ແລະ ຄວາມສຳເລັດຜົນຂອງສະມາຄົມ, ພ້ອມທັງຍົກສູງ ຖານະບົດບາດຂອງປະເທດໃນພາກພື້ນ ແລະ ໃນໂລກ.
-
ວ.ກ.ອອນໄລ - ວັນທີ 4 ກໍລະກົດ 2015, ກອງປະຊຸມສຸດຍອດແມ່ນ້ຳຂອງ - ຍີ່ປຸ່ນ ຄັ້ງທີ 7 ໄດ້ຈັດຂຶ້ນທີ່ນະຄອນ ໂຕກຽວ ຍີ່ປຸ່ນ ໂດຍການເຂົ້າຮ່ວມຂອງການນຳຂັ້ນສູງ ຂອງບັນດາປະເທດຢູ່ເຂດແມ່ນ້ຳຂອງ ແລະ ຍີ່ປຸ່ນ, ຄື: ທ່ານ ຮຸນເຊນ ນາຍົກລັດຖະມົນຕີແຫ່ງ ລາຊະອານາຈັດ ກຳປູເຈຍ, ທ່ານ ທອງສິງ ທຳມະວົງ ນາຍົກລັດຖະມົນຕີແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ທ່ານປະທານາທິບໍດີ ເທັນເຊັນ ແຫ່ງສາທາລະນະລັດ ສະຫະພາບມຽນມາ, ທ່ານ ປຣະຍຸດ ຈັນໂອຊາ ນາຍົກລັດຖະມົນຕີ ແຫ່ງລາຊະອານາຈັກໄທ, ທ່ານ ຊີນໂຢ ອາເບະ ນາຍົກລັດຖະມົນຕີ ຍີ່ປຸ່ນ ແລະ ທ່ານນາຍົກລັດຖະມົນຕີ ຫງວຽນເຕິນຢຸງ ກໍ່ໄດ້ນຳພາຄະນະຜູ້ແທນ ສາທາລະນະລັດ ສັງຄົມນິຍົມ ຫວຽດນາມ ເຂົ້າຮ່ວມກອງປະຊຸມຄັ້ງນີ້.
-
ວ.ກ.ອອນໄລ - ໂດຍຕອບສະໜອງຕາມຄຳເຊີນຂອງ ອຳນາດການປົກຄອງປະທານາທິບໍດີ ບາຣັກ ໂອບາມາ, ທ່ານເລຂາທິການໃຫຍ່ ຫງວຽນຝູຈ້ອງ ແລະ ຄະນະຜູ້ແທນຂັ້ນສູງຫວຽດນາມ ໄດ້ໄປຢ້ຽມຢາມປະເທດສະຫະລັດ ອາເມຣິກາ ຢ່າງເປັນທາງການ ແຕ່ວັນທີ່ 6 ຫາວັນທີ 10 ກໍລະກົດ 2015.
-
ວ.ກ.ອອນໄລ - ໂດຍຕອບສະໜອງຕາມຄຳເຊີນຂອງ ທ່ານອາບແດນມາເລັກ ແຊນລາ ນາຍົກລັດຖະມົນຕີແຫ່ງ ສປປ ອານເຊຣີ, ທ່ານນາຍົກລັດຖະມົນຕີ ຫງວຽນເຕິນຢຸງ ແລະ ພັນລະຍາ ພ້ອມດ້ວຍຄະນະຜູ້ແທນຂັ້ນສູງລັດຖະບານ ສສ ຫວຽດນາມ ໄດ້ເດີນທາງມາເຖິງນະຄອນຫຼວງ ອານເຊ, ເລີ່ມຕົ້ນການຢ້ຽມຢາມສັນທະວະໄມຕີຢ່າງເປັນທາງການທີ່ປະເທດ ສປປ ອານເຊຣີ.
-
ວ.ກ.ອອນໄລ - ພາຍຫຼັງ 2 ກວ່າປີແຫ່ງການເຈລະຈາຢ່າງຕັ້ງໜ້າ, ວັນທີ 29 ພຶດສະພາ 2015 ຢູ່ແຂວງ ບູຣາບາຍ ປະເທດສາທາລະນະລັດ ກາຊັກສະຖານ, ທ່ານນາຍົກລັດຖະມົນຕີ ຫງວຽນເຕິນຢຸງ ແລະ ນາຍົກລັດຖະມົນຕີ ບັນດາປະເທດສະມາຊິດສະຫະພັນເສດຖະກິດອາຊີ-ເອຣົບ ລວມມີລັດເຊຍ ອາກເມນີ ເບລາຣຸດຊີ ກາຊັກສະຖານ ແລະ ກຽກກິດສະຖານ ໄດ້ເຊັນສັນຍາການຄ້າເສລີຢ່າງເປັນທາງການ
-
ວ.ກ.ອອນໄລ: ຕອນຄ່ຳຂອງວັນທີ 7 ເມສາ 2015, ນາຍົກລັດຖະມົນຕີ ສະຫະພັນລັດເຊຍ ທ່ານດີມີຕຣີ ແມັດເວແດັບ ພ້ອມດ້ວຍຄະນະຜູ້ແທນຂັ້ນສູງ ສະຫະພັນລັດເຊຍ ໄດ້ເດີນທາງອອກຈາກນະຄອນໂຮ່ຈີມິນ ກັບເມືອປະເທດ, ສຳເລັດສິ້ນສຸດຢ່າງຈົບງານ ການຢ້ຽມຢາມປະເທດຫວຽດນາມຢ່າງເປັນທາງການ ແຕ່ວັນທີ່ 5 ຫາວັນທີ 7 ເມສາ ຕາມຄຳເຊີນຂອງທ່ານນາຍົກລັດຖະມົນຕີ ຫງວຽນເຕິນຢຸງ.
-
ວກ.ອອນໄລ - ໂດຍປະຕິບັດຕາມໂຄງການປະຕິບັດງານຂອງທົ່ວທັງສະໄໝທີ XI, ຄະນະບໍລິຫານງານສູນກາງພັກ ສະໄໝທີ XI ໄດ້ໂຮມປະຊຸມຄັ້ງທີ 11 ແຕ່ວັນທີ 4 ຫາ 7 ພຶດສະພາ 2015 ເພື່ອປຶກສາພິຈາລະນາ ໃຫ້ຄວາມເຫັນກ່ຽວກັບ: ທິດທາງວຽກງານບຸກຄະລາກອນ ຂອງຄະນະບໍລິຫານງານສູນກາງພັກ ສະໄໝທີ XII; ຈຳນວນຜູ້ແທນ ແລະ ການຈັດແບ່ງຜູ້ແທນທີ່ມາຮ່ວມ ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XII ຂອງພັກ; ຕົວແບບການຈັດຕັ້ງອຳນາດການປົກຄອງທ້ອງຖິ່ນ; ແຜນນະໂຍບາຍລົງທຶນໂຄງການສະໜາມບິນສາກົນ ລອງແທ່ງ ແລະ ບັນຫາສຳຄັນອື່ນອີກບາງບັນຫາ.